
	REPUBLIKA HRVATSKA

MEĐIMURSKA ŽUPANIJA
OPĆINA SVETI JURAJ NA BREGU
OPĆINSKO VIJEĆE


KLASA: 024-02/25-01/08
URBROJ: 2109-16-01-25-3
Pleškovec, 17. prosinca 2025. 

 

 

ZAPISNIK SA 6. SJEDNICE

OPĆINSKOG VIJEĆA OPĆINE SVETI JURAJ NA BREGU
ODRŽANE DANA 17. PROSINCA 2025. GODINE
Sjednica je održana  u vijećnici Općine Sveti Juraj na Bregu, Pleškovec 29, s početkom u 17:00 sati.

 

Sjednicu je sazvao predsjednik Općinskog vijeća Općine Sveti Juraj na Bregu Damir Novak, temeljem članka 56. Poslovnika o radu Općinskog vijeća Općine Sveti Juraj na Bregu („Službeni glasnik Međimurske županije“, broj 8/21) i sazivom KLASA: 024-02/25-01/08, URBROJ: 2109-16-03-25-1 od 12. prosinca 2025. godine.

 

PRISUTNI VIJEĆNICI: 

Damir Novak, Dragica Vugrinec, ing.građ., Lidija Lepen, Maja Bistrović, mag.ing.geoing., Lidia Vinković, mag.soc.pol., Rafael Horvatić, bacc.ing.comp., Tihomir Karničnik, mag.ing.el., Miljenko Bakač, Nikola Horvat, bacc.ing.comp., Zlatka Vinković, mag.geogr.,mag.hist., Vedran Kovačić i Zlatko Korunić.
OPRAVDALI IZOSTANAK: Anđelko Kovačić (pridružio se na točki 21.)
OSTALI PRISUTNI: 

Anđelko Nagrajsalović, bacc.ing.comp., općinski načelnik, Tomislav Plechinger, dipl.oec., pročelnik Jedinstvenog upravnog odjela, Danijela Turk, bacc.oec., upravni referent, Natalija Tuksar struč. spec.oec., računovodstveni referent. 

Predsjednik Općinskog vijeća Općine Sveti Juraj na Bregu Damir Novak pozdravio je sve prisutne i započeo voditi sjednicu te predložio dnevni red iz saziva:

DNEVNI RED:
1. Utvrđivanje kvoruma,

2. Aktualni sat (pitanja, primjedbe, prijedlozi…),

3. Usvajanje zapisnika s 05. sjednice Općinskog vijeća Općine Sveti Juraj na Bregu,
4. Prijedlog II. izmjena i dopuna Proračuna Općine Sveti Juraj na Bregu za 2025. godinu i Obrazloženje II. izmjena i dopuna Proračuna Općine Sveti Juraj na Bregu,

5. Prijedlog II. izmjene i dopune Odluke o izvršavanju Proračuna Općine Sveti Juraj na Bregu za 2025. godinu,

6. Prijedlog II. izmjena i dopuna Programa održavanja komunalne infrastrukture u 2025. godini na području Općine Sveti Juraj na Bregu,

7. Prijedlog II. izmjena i dopuna Programa građenja komunalne infrastrukture u Općini Sveti Juraj na Bregu za 2025. godinu,

8. Prijedlog I. izmjena i dopuna Socijalnog programa Općine Sveti Juraj na Bregu za 2025. godinu,

9. Prijedlog I. izmjena i dopuna Programa javnih potreba u sportu na području Općine Sveti Juraj na Bregu u 2025. godinu,

10. Prijedlog I. izmjena i dopuna Programa utrška sredstva šumskog doprinosa za 2025. godinu,

11. Prijedlog I. izmjena i dopuna Programa korištenja sredstava naknade za zadržavanje nezakonito izgrađene zgrade u prostoru na području Općine Sveti Juraj na Bregu za 2025. godinu,

12. Prijedlog Analize stanja sustava civilne zaštite na području Općine Sveti Juraj na Bregu u 2025. godini,

13. Prijedlog Odluke o ekonomskoj cijeni smještaja djece u predškolske ustanove,

14. Prijedlog Odluke o cijeni, mjerilima upisa i financiranju programa Dječjeg vrtića „Jurovska pčelica“,

15. Prijedlog Socijalnog programa Općine Sveti Juraj na Bregu za 2026. godinu,

16. Prijedlog II. izmjena i dopuna Pravilnika o pravima i obvezama korisnika stipendije Općine Sveti Juraj na Bregu,

17. Prijedlog Odluke o usvajanju Strategije upravljanja nekretninama i pokretninama u vlasništvu Općine Sveti Juraj na Bregu za razdoblje od 2026. do 2035. godine,

18. Prijedlog Odluke o usvajanju Godišnjeg plana upravljanja nekretninama i pokretninama u vlasništvu Općine Sveti Juraj na Bregu,

19. Prijedlog Odluke o davanju prethodne suglasnosti na Statut Dječjeg vrtića „Jurovska pčelica“,

20. Prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Jurovska pčelica“ i

21. Prijedlog Odluke o kupnji nekretnina (kat.čest.br. 6279/8, 6280/7 i 6280/9, k.o. Lopatinec).

Predsjednik Općinskog vijeća Općine Sveti Juraj na Bregu Damir Novak dao je Dnevni red na usvajanje, vijećnici su jednoglasno s 12 glasova „za“ usvojili Dnevni red.
Točka 1.

Utvrđivanje kvoruma

Damir Novak, predsjednik Općinskog vijeća - konstatirao je da je na sjednici nazočno 12 vijećnika te je utvrdio postojanje kvoruma, a time i pravovaljanost svih donesenih odluka. 

Točka 2.

Aktualni sat (pitanja, primjedbe, prijedlozi…)
Damir Novak, predsjednik Općinskog vijeća - otvara točku dnevnog reda. 

Damir Novak, predsjednik Općinskog vijeća - otvara raspravu. 

Vedran Kovačić, vijećnik – Poštovani načelniče, poštovane vijećnice i vijećnici, želim se kratko osvrnuti na Advent u Malom Mihaljevcu, koji se održao ove subote, i s ponosom istaknuti da je riječ o jednom od uspješnijih adventskih događanja u našem mjestu. Atmosfera je bila iznimno lijepa, topla i zajednička. Posjećenost je bila odlična, ljudi su uživali u programu, druženju i blagdanskom ugođaju, a posebno je lijepo bilo vidjeti osmijehe i veselje naše djece, koja su advent doživjela onako kako i treba – s radošću i uzbuđenjem. Ovim putem želim uputiti iskrenu zahvalu svima koji su sudjelovali u organizaciji i realizaciji događanja. Prije svega, zahvaljujem udrugama iz mjesta koje su svojim radom, trudom i entuzijazmom dale velik doprinos uspjehu adventa. Također zahvaljujem Općini, načelniku, kao i djelatnicima općine, koji su pružili podršku i omogućili da se sve realizira na visokoj razini. Ovakva događanja pokazuju koliko zajedništvo, dobra volja i suradnja mogu obogatiti život u našoj sredini. Vjerujem da je Advent u Malom Mihaljevcu svima nama donio pravi blagdanski duh i dodatnu motivaciju da i dalje zajednički radimo na sličnim projektima. Još jednom, hvala svima koji su sudjelovali i doprinijeli ovom lijepom događanju.
Anđelko Nagrajsalović, općinski načelnik – Stvarno je bilo lijepo u Malom Mihaljevcu, ali mogu konstatirati da je zapravo i cijeli vikend bio dobar, jer je odmah iza toga bio i božićni sajam u Pleškovcu. Bilo je jako dobro posjećeno, neke stvari smo promijenili i dodali. Bilo je dosta ljudi, ali što se djece tiče, primijećeno je bilo da ih je veliki broj nedostajao i iz vrtića u Brezju, ali i iz škole, jer je epidemija gripe u punom jeku. Djeca iz vrtića u Brezju nisu nastupala, a čim nema djece, onda nema niti roditelja, a ni baka ni djedova, pa se taj izostanak jako osjeti na broju posjetitelja sajma. Nema veze, budu ozdravili i došli druge godine. Neka događanja su već održana, neka su još u planu, generalno imamo dobru posjećenost. Ovaj vikend nam dolazi podjela darova u ostalim naseljima i vjerujem da svaku dobru ideju koju još čujemo možemo kvalitetno ugraditi i da bude još bolje, ali generalno, bilo je lijepo.

Zlatko Korunić, vijećnik -  Ja bih se osvrnuo malo na ovaj nedavni vandalizam u Zasadbregu. Razbijen je cijeli red crijepa. Sve je dolje ostalo, ne znam kako ćemo to sanirati. Nešto drugo bi trebalo napraviti, da li staviti neke kamere… Puno se tamo mladih skuplja, dolaze iz drugih naselja, voze se romobilima, ostavljaju puno smeća, mi to uvijek pokupimo dok imamo probe. Klupe smo zašrajfili u beton, oni su ih maknuli u mrak, tamo rade što hoće. S vremenom će trebati nešto poduzeti. Puno puta su nam već razbili prozore na vratima.
Anđelko Nagrajsalović, općinski načelnik –Napravljen je projekt video nadzora svih objekata u vlasništvu općine. Od iduće godine s tim krećemo u realizaciju. Sigurno nećemo u istoj godini to sve završiti, ali u Zasadbregu nam je škola, pa to možemo tamo staviti. Rekli smo da krećemo sa općinskom upravom. Vrtići su pokriveni s video nadzorom, općinska uprava, groblje. Zasadbreg je bitan zbog škole, pa bi mogli to tamo napraviti. U idućoj godini bi mogli napraviti nekih 5-8 objekata. Pristup internetu postoji, a to nam je bitno da možemo spojiti kamere. I kada budu kamere bude se to malo drugačije složilo. Isto tako se može razgovarati po mjesnim odborima da bi se našlo neko drugo rješenje. Ako ti mladi već tamo borave, moglo bi se napraviti neki objekt, nadstrešnica. Slično kao što imamo ovdje na dječjem igralištu u Pleškovcu. Generalno je za to dječje igralište u Zasadbregu planirano proširenje sa više igrala jer je tamo dosta školaraca, a i udruga. Prokomentirajte na mjesnom odboru i predložite što bi mogli napraviti. A ovu štetu budemo sanirali. Sve da i to prijavljujemo policiji tu štetu da je razbijeno tih tridesetak crijepova, najveći je problem da su ti crijepovi vrlo stari i teško da ćemo naći odgovarajuće. 
Zlatko Korunić, vijećnik – Mi smo njima ostavili jedan prostor, dvije klupe i stol tamo gdje je antena, ali tamo im nije odgovaralo jer su tamo vidljivi. Te su klupe premjestili iza zgrade gdje ih nitko ne vidi.

Miljenko Bakač, vijećnik – To nisu domaći, ja sam tamo par puta došao da vidim što se događa. Radi se o mračnom uglu. 
Anđelko Nagrajsalović, općinski načelnik – Svakako ćemo poduzeti korake da kontroliramo situaciju.

Dragica Vugrinec, vijećnica – Zanima me koliko je parcela prodano u gospodarskoj zoni Brezje. Tko ih je kupio i za koju cijenu. 

Anđelko Nagrajsalović, općinski načelnik – Sve su parcele prodane, ukupno ih je bilo osam. Prve dvije parcele kupila je tvrtka WSM Service d.o.o. iz Preloga. Tvrtka se bavi metalskom proizvodnjom. Treća parcela nije prodavana jer po njoj prolazi dalekovod. Sljedeće dvije je kupio klesar Goran Bratković. Iduću je kupio Metali Koštarić. Dvije je kupio Dolotron, on se bavi elektronikom i zadnju je kupio Novantiq, firma se bavi obradom plastike. (komentira prikaz na ekranu) Evo ovdje su cifre – trideset, trideset i tri, četrdeset… Početna cijena je bila 11,20 EUR po m2, a svi su ponuđači nudili više, dvanaest, trinaest, petnaest. Kod zadnjih parcela je došlo do određenih kombinacija. Koštarić je odustao od skuplje parcele, pa je izgubio jamčevinu od 5.000,00 EUR. Ponuđač iza njega je bio Dolotron. Kako bi Dolotron dobio dvije spojene parcele, sa Novantiqom je dogovorio zamjenu zemljišta. Sve što smo ponudili, svih osam parcela je bilo prodano. Radi se o cca 270.000,00 EUR. Sklopili smo s njima ugovor, oni imaju 15 dana da uplate razliku od jamčevine do ponuđene cijene. Nakon toga im mi dajemo tabularnu ispravu, pa se mogu upisati kao vlasnici s tim što mi upisujemo pravo nazadkupa. Ukoliko u roku od 3 godine ne naprave objekt i ne započnu s djelatnošću, općina se ponovno upisuje kao vlasnik parcele i sva imovina prelazi na nas. 
Dragica Vugrinec, vijećnica – Nisam sigurna da će za 3 godine oni to moći napraviti.
Anđelko Nagrajsalović, općinski načelnik – Tako su potpisali, ali ako je netko u završnoj fazi nakon te 3 godine moći ćemo potpisati aneks ugovora. Uglavnom, svaka parcela je imala ponuđača, samo na jednoj parceli je bio jedan ponuđač, na ostalima po dva-tri ponuđača. 

Damir Novak, predsjednik Općinskog vijeća – zaključuje točku i prelazi na novu.

Točka 3.

Usvajanje zapisnika s 05. sjednice Općinskog vijeća Općine Sveti Juraj na Bregu,

Damir Novak, predsjednik Općinskog vijeća - otvara treću točku dnevnog reda. 

Damir Novak, predsjednik Općinskog vijeća - otvara raspravu. 

Damir Novak, predsjednik Općinskog vijeća - zatvara raspravu. 

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na usvajanje Zapisnik sa 5. sjednice Općinskog vijeća Općine Sveti Juraj na Bregu, vijećnici su jednoglasno s 12 glasova „za“, usvojili Zapisnik sa 5. sjednice Općinskog vijeća Općine Sveti Juraj na Bregu.
Točka 4.

Prijedlog II. izmjena i dopuna Proračuna Općine Sveti Juraj na Bregu za 2025. godinu i Obrazloženje II. izmjena i dopuna Proračuna Općine Sveti Juraj na Bregu
Damir Novak, predsjednik Općinskog vijeća - otvara točku dnevnog reda i daje riječ načelniku. 

Anđelko Nagrajsalović, općinski načelnik – Na stolu se nalazi prva stranica proračuna koju smo mijenjali i onaj dio gdje piše koja konta su se mijenjala. Ono što smo vam poslali piše na zadnjem redu, prva stranica u iznosu od 5.540.000,00 EUR, a ono što smo složili u izmjeni je 6.698.800,00 EUR. Prvo ćemo započeti s izvršenjem proračuna. Rebalans proračuna se temelji na izvršenju proračuna. Imamo knjiženo do jučer, jučer je zadnje proknjiženo. Imamo sveukupno prihoda i primitaka u iznosu od 6.7 milijuna EUR, a rashoda u iznosu od 5.7 milijuna EUR. 
Prihodi:

Prihodi od poslovanja na kontu 6 iznose 4.335.740,00 EUR. Ključno smanjenje na kontu 63 – Pomoći. Na konto 6324 imamo kapitalne pomoći EU u iznosu od 600.000,00 EUR koji smo dobili vezano za vrtić u Brezju, općine koje su bile ispod, od 1. do 4. razine razvoja, one su mogle dobiti još dodatna sredstva za gradnju vrtića, a mi smo 6. skupina i nismo imali pravo ni mogućnost se prijavljivati za dodatne pomoći. Na kontu 6332 su kapitalne pomoći iz drugih proračuna u iznosu od 69.000,00 EUR. Pozitivan trend nalazi se na kontu 61, prihodi od poreza u iznosu od 2.415.000 EUR, što je povećanje u iznosu od nekakvih 118.000,00 EUR i kontu 611, porez na dohodak u iznosu od 2.272.000 EUR. Prihodi od prodaje nefinancijske imovine na kontu 7 iznose 200.300 EUR, a prihodi od prodaje građevinskog zemljišta iznose 200.000 EUR. 
Imamo višak od nekih 980.000,00 EUR, s time da je danas na ovih 6.7 milijuna EUR došla uplata ostatka kredita od HBOR-a u iznosu od 204.000,00 EUR. Također, poduzetnici moraju otplatiti razlike po zemljištu, te će ukupni prihodi biti oko 7.200.000,00 EUR kada završi godina. Svi računi koje imamo od dobavljača su plaćeni i nemamo niti jedan račun u valuti koji nije plaćen.
Rashodi:

Rashodi poslovanja iznose 3.062.200,00 EUR u kojem su najznačajniji rashodi za zaposlene u iznosu od 773.300,00 EUR, materijalni rashodi od 1.030.300,00 EUR, naknade građanima i kućanstvima od 399.500,00 EUR, donacije i kapitalne pomoći od 501.650,00 EUR. Rashodi za nabavu nefinancijske imovine iznose 3.604.600,00 EUR. 
Ključne investicije su:

· Proširenje dječjeg vrtića u Brezju s 4 nove skupine, 
· Katastarska izmjera k.o. Lopatinec – izmjera građevinskih i poljoprivrednih parcela za naselja Dragoslavec, Frkanovec, Lopatinec, Okrugli Vrh, Pleškovec i Vučetinec

· Nastavak gradnje sustava odvodnje otpadnih voda u naselju Lopatinec

· Izrada prostornog plana nove generacije – ePlanovi

· Poduzetnička zona u Brezju

· Izgradnja pješačke staze na dijelu državne ceste DC227 – skretanje za Frkanovec do doma kulture u Dragoslavcu

· Postavljanje montažne betonske ograde na općinskom groblju

· Dječje igralište u Malom Mihaljevcu

· Izgradnja garaže za navalno vatrogasno vozilo – DVD Lopatinec

· Nabava i postava kućišta za radar GATSO RT4 na četiri lokacije (Lopatinec, Mali Mihaljevec, Pleškovec i Zasadbreg)

· Odbojkaško igralište uz dom kulture u Frkanovcu
Zaključak: drugi rebalans proračuna osigurava financijsku stabilnost, štiti socijalne mjere i zadržava fokus na strateškim kapitalnim projektima Općine. 
Damir Novak, predsjednik Općinskog vijeća – otvara raspravu.
Damir Novak, predsjednik Općinskog vijeća - zatvara raspravu. 

Nakon razmatranja i rasprave vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu, Damir Novak dao je na glasovanje Prijedlog II. izmjena i dopuna Proračuna Općine Sveti Juraj na Bregu za 2025. godinu i Obrazloženje II. izmjena i dopuna Proračuna Općine Sveti Juraj na Bregu, vijećnici su jednoglasno s 12 glasova „za“ donijeli
ODLUKU:
1. Donosi se Zaključak o prihvaćanju Prijedloga II. izmjena i dopuna Proračuna Općine Sveti Juraj na Bregu za 2025. godinu i Obrazloženje II. izmjena i dopuna Proračuna Općine Sveti Juraj na Bregu
Točka 5.

Prijedlog II. izmjene i dopune Odluke o izvršavanju Proračuna Općine Sveti Juraj na Bregu za 2025. godinu,
Damir Novak, predsjednik Općinskog vijeća - otvara točku dnevnog reda i daje riječ načelniku. 

Anđelko Nagrajsalović, općinski načelnik – Ovo je samo tekstualna struktura proračuna gdje se vide izvedenice iz proračuna.
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja i rasprave vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje Prijedlog II. izmjene i dopune Odluke o izvršavanju Proračuna Općine Sveti Juraj na Bregu za 2025. godinu, vijećnici su jednoglasno s 12 glasova „za“, donijeli

ODLUKU

1. Donosi se Odluka o Prijedlogu II. izmjene i dopune Odluke o izvršavanju Proračuna Općine Sveti Juraj na Bregu za 2025. godinu.

Točka 6.

Prijedlog II. izmjene i dopuna Programa održavanja komunalne infrastrukture u 2025. godini na području Općine Sveti Juraj na Bregu
Damir Novak, predsjednik Općinskog vijeća - otvara točku dnevnog reda i daje riječ načelniku.

Anđelko Nagrajsalović, općinski načelnik – Ovdje su pobrojani dijelovi iz proračuna koji se tiču održavanja komunalne infrastrukture. Dosta imamo troškova za održavanje prometnica, imamo otprilike 60 kilometara prometnica za održavanje što se tiče općinskih cesta. Bilo bi lijepo ako bude kako je u najavi bilo rečeno da će se mijenjati cijena kod tehničkog pregleda za cestarinu i dio tih sredstava bi se odvajao za nerazvrstane ceste. Za cestarine plaćamo županijskim cestama, državnim cestama, a naše nerazvrstane zaboravljaju. 
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje Prijedlog II. izmjena i dopuna Programa održavanja komunalne infrastrukture u 2025. godini na području Općine Sveti Juraj na Bregu, vijećnici su jednoglasno s 12 glasova „za“, donijeli

ODLUKU

1. Donosi se Odluka o usvajanju Prijedloga II. izmjena i dopuna Programa održavanja komunalne infrastrukture u 2025. godini na području Općine Sveti Juraj na Bregu.

Točka 7.

Prijedlog II. izmjena i dopuna Programa građenja komunalne infrastrukture u Općini Sveti Juraj na Bregu za 2025. godinu
Damir Novak, predsjednik Općinskog vijeća - otvara točku dnevnog reda i daje riječ načelniku.

Anđelko Nagrajsalović, općinski načelnik – Evidentirano je što je napravljeno. Da je kredit bio odobren prije, napravilo bi se više toga, pa zato imamo evidentirano ono što je napravljeno. 
Damir Novak, predsjednik Općinskog vijeća – otvara raspravu.

Dragica Vugrinec, vijećnica – Od 1.1. po novom zakonu općina će dobivati sredstva od naplate posebnih kazni za one koji će započeti graditi prije nego dobiju građevinsku dozvolu, navodno da to ide u lokalne jedinice. Za fizičke osobe to je 4.000,00 EUR, a za pravne 15.000,00 EUR. 

Anđelko Nagrajsalović, općinski načelnik – Ja se nadam da će se po novom zakonu, kako kažu, snimati s dronovima teren gdje će komunalni redar moći vidjeti izmjene u prostoru što se događa jer često puta netko počinje s nekakvom gradnjom, a ako se nešto ne vidi s ceste i ako susjed ništa ne kaže, ne zna se što se događa. Da onda ne ispadne kao u nekim ostalim dijelovima Hrvatske možeš izgraditi 150 kvadrata spremišta pa kažeš da to svi susjedi rade, a to tako ne smije biti. 
Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje Prijedlog II. izmjena i dopuna Programa građenja komunalne infrastrukture u Općini Sveti Juraj na Bregu za 2025. godinu, vijećnici su jednoglasno s 12 glasova „za“, donijeli

ODLUKU

1. Donosi se Odluka o prihvaćanju Prijedloga II. izmjena i dopuna Programa građenja komunalne infrastrukture u Općini Sveti Juraj na Bregu za 2025. godinu.
Točka 8.

Prijedlog I. izmjena i dopuna Socijalnog programa Općine Sveti Juraj na Bregu za 2025. godinu,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.
Anđelko Nagrajsalović, općinski načelnik – Općina ima dosta stavaka kojima potpomaže obitelji. Ovdje je samo ono što je bilo definirano kroz proračun. Kroz prvi i drugi rebalans se izjednačilo s onim što je bilo isplaćeno. 
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje Prijedlog I. izmjena i dopuna Socijalnog programa Općine Sveti Juraj na Bregu za 2025. godinu, vijećnici su jednoglasno sa 12 glasova „za“, donijeli

ODLUKU

1. Donosi se Odluka o prihvaćanju Prijedloga I. izmjena i dopuna Socijalnog programa Općine Sveti Juraj na Bregu za 2025. godinu.

Točka 9.

Prijedlog I. izmjena i dopuna Programa javnih potreba u sportu na području Općine Sveti Juraj na Bregu u 2025. godinu,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – To su sredstva od nekakvih 79.000,00 EUR koja su utrošena za potrebe sporta. 
Miljenko Bakač, vijećnik – To se ne može nekako povećati? 

Anđelko Nagrajsalović, općinski načelnik – Povećalo se za 2026. Promijenjen je zakon gdje se dozvoljava udrugama, obrtima, poduzećima financiranje udruga, te im se priznaje dodatni porez na olakšice i dodatno - duplo im se priznaje trošak kojim se smanjuje porezna obveza. Sada treba vidjeti te nove firme koje nam dolaze u Brezje, oni mogu birati hoće li uplatiti u državni proračun ili će dati udruzi. Mi se nadamo da će i udrugama nešto davati.
Dragica Vugrinec, vijećnica – Možda će neki član udruge raditi za tu firmu, pa će poslodavac to stimulirati.

Anđelko Nagrajsalović, općinski načelnik – Točno, to je načelna ideja.

Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja i rasprave vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o prihvaćanju prijedloga I. izmjena i dopuna Programa javnih potreba u sportu na području Općine Sveti Juraj na Bregu u 2025. godinu, vijećnici su jednoglasno s 12 glasova „za“, donijeli

ODLUKU

1. Donosi se Odluka o prihvaćanju prijedloga I. izmjena i dopuna Programa javnih potreba u sportu na području Općine Sveti Juraj na Bregu u 2025. godinu
Točka 10.

Prijedlog I. izmjena i dopuna Programa utrška sredstava šumskog doprinosa za 2025. godinu
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – To je ono kad ti država kaže da moraš imati tu točku dnevnog reda, te moramo raspravljati o 10 EUR i kamo ćemo potrošiti tih 10 EUR. 
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine  Sveti  Juraj  na  Bregu  Damir  Novak dao je na glasovanje prijedlog Odluke o prihvaćanju prijedloga I. izmjena i dopuna Programa utrška sredstava šumskog doprinosa za 2025. godinu, vijećnici su s 12 glasova „za“, donijeli

ODLUKU

1. Donosi se Odluka o prihvaćanju prijedloga I. izmjena i dopuna Programa utrška sredstava šumskog doprinosa za 2025. godinu.

Točka 11.

Prijedlog I. izmjena i dopuna Programa korištenja sredstava naknade za zadržavanje nezakonito izgrađene zgrade u prostoru na području Općine Sveti Juraj na Bregu za 2025. godinu,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – To su nekakva sredstva koja su zaostaci zaostataka što netko nije platio, a radi se o 130 EUR. Predlaže se da se utroši na asfaltiranje ceste što bi bilo za oko 3 kvadrata.
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o prihvaćanju prijedloga I. izmjene i dopune Programa korištenja sredstava naknade za zadržavanje nezakonito izgrađene zgrade u prostoru na području Općine Sveti Juraj na Bregu za 2025. godinu, vijećnici su jednoglasno s 12 glasova „za“, donijeli
ODLUKU

1.
Donosi se Odluka o prihvaćanju prijedloga I. izmjene i dopune Programa korištenja sredstava naknade za zadržavanje nezakonito izgrađene zgrade u prostoru na području Općine Sveti Juraj na Bregu za 2025. godinu
Točka 12.

Prijedlog Analize stanja sustava civilne zaštite na području Općine Sveti Juraj na Bregu u 2025. godini,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – Daje riječ predsjedniku Općinskog vijeća, Damiru Novaku.
Damir Novak, predsjednik Općinskog vijeća – Nema se tu što previše govoriti. Ništa se ne mijenja osim onog gdje se nabavljaju nova dobrovoljna vatrogasna društva pošto nemamo civilne zaštite, opremamo dobrovoljna vatrogasna društva sa opremom koja je potrebna i u slučaju nečega se može koristiti. 

Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o prihvaćanju prijedloga Analize stanja sustava civilne zaštite na području Općine Sveti Juraj na Bregu u 2025. godini, vijećnici su jednoglasno s 12 glasova „za“, donijeli
ODLUKU

1. Donosi se Odluka o prihvaćanju prijedloga Analize stanja sustava civilne zaštite na području Općine Sveti Juraj na Bregu u 2025. godini.

Točka 13.

Prijedlog Odluke o ekonomskoj cijeni smještaja djece u predškolske ustanove,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – Trenutno nam je cijena vrtića 360 EUR i 430 EUR su jaslice. S tim cijenama ne možemo održavati onu nulu u vrtiću i predlažemo da cijena za jaslice bude 500 EUR i za vrtić 450 EUR. Povećali bi iznos sufinanciranja općine sa 70% na 75% i ostaje ono ako je istovremeno drugo dijete u vrtiću, za drugo dijete se ne plaća. S tim povećanjem bi trebali pokriti sve troškove koji postoje. Udio roditelja se neće mijenjati. Razlika će biti oko 4-5 EUR. Na jaslicama nešto malo više, a na vrtić nešto manje. Razlika u vrtiću je bila oko 104, 109 EUR, a u jaslicama oko 120 EUR. 
Vedran Kovačić, vijećnik – Jaslice će biti 125 EUR, a vrtić 112 EUR. 

Anđelko Nagrajsalović, općinski načelnik – Razlika je u tome da jednima ide u plus 4 EUR, drugima u minus 4 EUR, tako da se roditeljima neće ništa mijenjati. I po drugim općinama i gradovima su krenuli na to. To se može napraviti na način da se ostavi cijena daleko niža, ali svaki mjesec dječji vrtić traži dotaciju za razliku koja im treba. Smisao je kada oni završe proračunsku godinu da kažu da su im prihodi i rashodi tu negdje kako se ne bi iskazivalo to nekakvim silnim minusima. 

Damir Novak, predsjednik Općinskog vijeća – otvara raspravu.

Vedran Kovačić, vijećnik – Reći da dižete cijene dok je općina opet krpa u dobitku, to bi bilo možda zgodno za neke jeftine političke bodove. Mi iz „NPS-a“ nećemo voditi politiku na teret djece i roditelja. Zato odmah jasno kažem NPS će glasati za prijedlog povećanja cijene vrtića. Zašto? Jer vidimo da vrtić posluje s gubitkom, a tad bi udarac bio još veći i teži. Ako bismo se pravili da problema nema samo bi ga gurali u budućnost i tada bi bio još veći i teži. Najvažnije od svega je da mladi roditelji ovo povećanje neće ni osjetiti. Općina preuzima sav dodatni teret i to je potez koji zbilja vraća smisao riječi „javni interes“. U vremenu kada svima troškovi skaču, režije, hrana, krediti, roditeljima moramo olakšavati, a ne otežavati život. Oni se bore i rade, trude se svojoj djeci dati najbolje. Naša je dužnost da budemo uz njih. Međutim, podrška ne znači da ćemo šutjeti. Želimo vrlo jasno reći, vrtić mora ostati javno dobro dostupno svima, a ne samo onima koji ga si mogu priuštiti. Predškolski odgoj nije luksuz, to je temelj jednakih prilika za svako dijete. Zato očekujemo da se u narednim godinama zaustavi praksa stalnih povećanja, da vodstvo vrtića vodu brigu o financijama odgovorno i planski, da općina dugoročno promišlja o ulaganja i održivost. Mi nećemo biti oporba koja će biti protiv samo zato što smo oporba, ali hoćemo biti oporba koja podsjeća, pita, upozorava i drži fokus na onome što je najvažnije, na obiteljima koja žive u ovoj općini. Dakle, danas glasamo „za“ jer smo za djecu, roditelje i zdrav sustav predškolskog odgoja. To je naša odgovornost koju očekuju građani i to je ono što ćemo nastaviti činiti. 
Anđelko Nagrajsalović, općinski načelnik – Ne moramo gurati glavu u pijesak. Troškovi su takvi kakvi jesu. Država je propisala koeficijente. S tim cijenama mi ne možemo pokriti niti plaće, a kamoli ostale troškove. Ono što nam je želja i nada u tome svemu nam je da država bude bolje i više uključena u financiranje vrtića. Trenutno država sufinancira dio troškova vrtića, ali oni drže ekonomsku cijenu od 335 EUR, a nama u 6. skupini razvoja daju od tih 335 EUR, 17,25%. (načelnik računa) Nekakvih 58 EUR dobijemo po djetetu. 

Damir Novak, predsjednik Općinskog vijeća – zatvara raspravu.

Nakon razmatranja i rasprave vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje Odluku o prihvaćanju prijedloga Odluke o ekonomskoj cijeni smještaja djece u predškolske ustanove, vijećnici su jednoglasno s 12 glasova „za“, donijeli

ODLUKU

1. Donosi se Odluka o prihvaćanju prijedloga Odluke o ekonomskoj cijeni smještaja djece u predškolske ustanove.

Točka 14.

Prijedlog Odluke o cijeni, mjerilima upisa i financiranju programa Dječjeg vrtića „Jurovska pčelica“,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – U ovom dijelu mijenjali smo samo ono što se tiče ekonomske cijene. Dodana je podružnica u Brezju, ostale članice su ostale iste. 
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o prihvaćanju prijedloga Odluke o cijeni, mjerilima upisa i financiranju programa Dječjeg vrtića „Jurovska pčelica“, vijećnici su jednoglasno s 12 glasova „za“, donijeli

ODLUKU

1. Donosi se Odluka o prihvaćanju prijedloga Odluke o cijeni, mjerilima upisa i financiranju programa Dječjeg vrtića „Jurovska pčelica“.

Točka 15.

Prijedlog Socijalnog programa Općine Sveti Juraj na Bregu za 2026. godinu
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – Reći ćemo samo neke izmjene. Potpore za novorođenčad zadnji put smo povećali na 1.200,00 EUR. Nada nam je da se rodi oko 50 djece. Tu smo dodali novu stavku, a to su ljetni kampovi za djecu u iznosu od 25.000,00 EUR. Osim onih natječaja za sport i kulturu, raspisat ćemo natječaje za ljetne kampove. 
Damir Novak, predsjednik Općinskog vijeća – otvara raspravu.

Dragica Vugrinec, vijećnica – Druge općine imaju koliko znam, ne sve. 

Miljenko Bakač, vijećnik – Obitelj Perhoč, što je to za stavku?

Anđelko Nagrajsalović, općinski načelnik – Izgorjela im je kuća, pa smo kupili kuhinju. 

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o prihvaćanju prijedloga Socijalnog programa Općine Sveti Juraj na Bregu za 2026. godinu, vijećnici su jednoglasno s 12 glasova „za“, donijeli

ODLUKU

1. Donosi se Odluka o prihvaćanju prijedloga Socijalnog programa Općine Sveti Juraj na Bregu za 2026. godinu.

Točka 16.

Prijedlog II. izmjena i dopuna Pravilnika o pravima i obvezama korisnika stipendije Općine Sveti Juraj na Bregu,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – Prijedlog je da oni koji studiraju da imaju pravo na jednu godinu mirovanja. Tu su me upozorili studenti da ima studija koji su stvarno teški i problem je upisati višu godinu, pa onda upisuju parcijalu, upisuju ponavljanje godine da ne izgube status stipendista. Oni koji studiraju na dodiplomskom studiju imaju pravo jednu godinu mirovanja, a oni koji su na diplomskom studiju 5 godina imaju pravo na dvije godine mirovanja. 
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o prihvaćanju prijedloga II. izmjena i dopuna Pravilnika o pravima i obvezama korisnika stipendije Općine Sveti Juraj na Bregu, vijećnici su jednoglasno s 12 glasova „za“, donijeli
ODLUKU

1. Donosi se Odluka o prihvaćanju prijedloga II. izmjena i dopuna Pravilnika o pravima i obvezama korisnika stipendije Općine Sveti Juraj na Bregu.

Točka 17.

Prijedlog Odluke o usvajanju Strategije upravljanja nekretninama i pokretninama u vlasništvu Općine Sveti Juraj na Bregu za razdoblje od 2026. do 2035. godine,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – Država nas je obvezala za vođenje evidencije nekretnina, vođenje evidencije imovine, korisnika te imovine. To se redovito godišnje ažuriraju podaci, ako smo nešto prodali ili kupili, odmah se evidentira unutra i objašnjava na koji se način ta imovina koristi jer je dosta bilo problema, generalno još uvijek u državi gdje vi nemate točnu evidenciju imovine. Kako prolaze katastarske izmjere, tako ćemo i mi svu našu imovinu evidentirati. Puno smo potrošili sredstava na evidentiranje prometnica, ali nikad nismo uspjeli evidentirati do kraja jer sve puno košta, tako da će to kroz katastarsku izmjeru biti riješeno. 
Damir Novak, predsjednik Općinskog vijeća – otvara raspravu.

Dragica Vugrinec, vijećnica – Pošta plaća 54,88 EUR? To se ništa ne možemo povisiti?

Anđelko Nagrajsalović, općinski načelnik – Ako im povisimo će pobjeći otuda odmah van i zatvorili poštu. Inače traže da mi njima plaćamo kako ne bi otišli, ali im ne smijemo plaćati jer bi to bilo protuzakonito, pa su rekli toliko koliko plaćamo da plaćamo kako ne bismo nešto više povećavali. 

Dragica Vugrinec, vijećnica – Frizerka plaća 130 EUR, a oni 54 EUR. Oni sve rade samo ne poštu. Trgovci su, sve živo nude. 

Anđelko Nagrajsalović, općinski načelnik – Tražio sam od poštara da nam slože paketomat. Problem je dobiti paket od njih pošto rade od 8 do 11, četvrtkom rade popodne da bar ljudi koji su u jutarnjoj smjeni mogu doći po to. Bilo bi super da bi to mogli dobiti kako bi si putem paketomata mogli podići neke stvari, neovisno o radnom vremenu. 

Damir Novak, predsjednik Općinskog vijeća – zatvara raspravu.

Nakon razmatranja i rasprave vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o prihvaćanju prijedloga Odluke o usvajanju Strategije upravljanja nekretninama i pokretninama u vlasništvu Općine Sveti Juraj na Bregu za razdoblje od 2026. do 2035. godine, vijećnici su jednoglasno s 12 glasova „za“, donijeli

ODLUKU

1. Donosi se Odluka o prihvaćanju prijedloga Odluke o usvajanju Strategije upravljanja nekretninama i pokretninama u vlasništvu Općine Sveti Juraj na Bregu za razdoblje od 2026. do 2035. godine
Točka 18. 
Prijedlog Odluke o usvajanju Godišnjeg plana upravljanja nekretninama i pokretninama u vlasništvu Općine Sveti Juraj na Bregu,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.
Anđelko Nagrajsalović, općinski načelnik – Kako smo prije evidentirali nekretnine, tu su popisani svi korisnici i namjere na koji način upravljati imovinom. 
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o usvajanju Godišnjeg plana upravljanja nekretninama i pokretninama u vlasništvu Općine Sveti Juraj na Bregu, vijećnici su jednoglasno s 12 glasova „za“, donijeli
ODLUKU

1. Donosi se Odluka o usvajanju Godišnjeg plana upravljanja nekretninama i pokretninama u vlasništvu Općine Sveti Juraj na Bregu
Točka 19. 
Prijedlog Odluke o davanju prethodne suglasnosti na Statut Dječjeg vrtića „Jurovska pčelica“,
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – Ovdje se radi o upisu podružnice. Kako je vrtić u Brezju postao javni, postao je podružnica i mora se statut prilagoditi tome, da vrtić ima svoj matični dio i svoju podružnicu. 
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o prihvaćanju prijedloga Odluke o davanju prethodne suglasnosti na Statut Dječjeg vrtića „Jurovska pčelica“, vijećnici su jednoglasno s 12 glasova „za“, donijeli

ODLUKU

1. Donosi se Odluka o prihvaćanju prijedloga Odluke o davanju prethodne suglasnosti na Statut Dječjeg vrtića „Jurovska pčelica“
Točka 20.

Prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Jurovska pčelica“
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – Pojavila se podružnica pa je dodani pravilnik. 
Damir Novak, predsjednik Općinskog vijeća – otvara raspravu.

Damir Novak, predsjednik Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Jurovska pčelica“, vijećnici su jednoglasno s 12 glasova „za“, donijeli

ODLUKU

1. Donosi se Odluka o prihvaćanju prijedloga Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Jurovska pčelica“
Točka 21. 
Prijedlog Odluke o kupnji nekretnina (kat.čest.br. 6279/8, 6280/7 i 6280/9, k.o. Lopatinec)
Damir Novak, predsjednik Općinskog vijeća - otvara točku dnevnog reda i predaje riječ općinskom načelniku.

Anđelko Nagrajsalović, općinski načelnik – To je u Lopatincu, tamo gdje je pilana Posavec i sada je tu ona kuća s tri stana, pa je tu namjera graditi još neku kuću. 
Sjednici se pridružuje vijećnik Anđelko Kovačić.

Anđelko Kovačić, vijećnik – Ispričavam se na kašnjenju, bio sam na zdravstvenom pregledu.
Anđelko Nagrajsalović, općinski načelnik - Mora se formirati prometnica. Mi imamo lokacijsku dozvolu i moramo riješiti vlasništvo. To su tri parcele (rasprava o tome gdje se nalaze i koje su čestice). Krivo piše. 
Damir Novak, predsjednik Općinskog vijeća – otvara raspravu.

Tihomir Karničnik, vijećnik – Ali i u procjeni tako piše. I u procjeni su ti brojevi. 

Anđelko Nagrajsalović, općinski načelnik – (Raspravlja o česticama, ako dobro piše ili ne i pokazuje na ekranu. Objašnjava što stoji na općinu, a što na Domgrad d.o.o. i koja je čestica od Fištera.) Fišter Miljenko ima prilaz na javnu prometnicu i od njega ćemo to morati kupiti jer sigurno neće darovati. Ovima je u interesu da dobe pristup prometnici zbog gradilišta i dole kao taj Domgrad. Ako drugačije neće ići, to ćemo kupiti. Predlažem da idemo u kupnju nekretnina, ali ću ja probati dogovoriti da to bude kao darovanje. Vjerojatno Fišter ne, ali ova preostala dva moguće. 
Dragica Vugrinec, vijećnica – Ova dva moraju ako dobivaju put. Bez toga puta oni ne mogu ništa. Onda bi svatko dao dio za put kako bi si otvorio česticu. 
Anđelko Nagrajsalović, općinski načelnik – Sada je to isto sa tom katastarskom izmjerom „ja nedam“. Predlažem da se donese odluka vijeća o kupovini toga. Ako se ide u to, ako se ne ide mi imamo lokacijsku dozvolu, mi možemo ići u izvlaštenje toga, ali idemo pristojnim putem.

Dragica Vugrinec, vijećnica – Neće isteći lokacijska dozvola?

Anđelko Nagrajsalović, općinski načelnik – Nadam se da ne. Provjerit ćemo. 

Damir Novak, predsjednik Općinskog vijeća – zatvara raspravu.

Nakon razmatranja i rasprave vijećnika Općinskog vijeća Općine Sveti Juraj na Bregu, predsjednik Općinskog vijeća Općine Sveti Juraj na Bregu Damir Novak dao je na glasovanje prijedlog Odluke o kupnji nekretnina (kat.čest.br. 6279/8, 6280/7 i 6280/9, k.o. Lopatinec), vijećnici su jednoglasno s 13 glasova (priključio se vijećnik Anđelko Kovačić) „za“, donijeli

ODLUKU

1. Donosi se Odluka o prihvaćanju prijedloga Odluke o kupnji nekretnina (kat.čest.br. 6279/8, 6280/7 i 6280/9, k.o. Lopatinec)
Predsjednik Općinskog vijeća Damir Novak utvrdio je da je iscrpljen Dnevni red današnje sjednice te je zaključio sjednicu Općinskog vijeća Općine Sveti Juraj na Bregu u 18:00.

Tonski zapis sa 6. sjednice Općinskog vijeća Općine Sveti Juraj na Bregu snimljen i pohranjen i čini sastavni dio zapisnika. 
Zapisničar:

Klara Hlapčić, struč.spec.oec.

